**BASES REGULADORES PER A L’EXERCICI DE L’ACTIVITAT DE VENDA NO SEDENTÀRIA EN EL MERCAT ITINERANT «DISSABTES DE PAM A PAM» ALS MUNICIPIS DE PORRERES, ALGAIDA I MONTUÏRI**

L’article número 11 del Reglament regulador del mercat itinerant no sedentari «Dissabtes de PAM a PAM», als municipis de Porreres, Algaida i Montuïri, estableix que l’atorgament de les autoritzacions per a l’ocupació de domini públic amb els llocs de venda del mercat es realitzarà per procediment de concurrència competitiva mitjançant convocatòria pública.

**1. OBJECTE**

L’objecte d’aquestes bases és definir les condicions que han de regir la selecció i la posterior adjudicació de les autoritzacions dels llocs vacants de venda no sedentària al mercat «Dissabtes de PAM a PAM».

**2. SOL·LICITANTS**

Podran sol·licitar la participació en aquesta convocatòria, les persones físiques o jurídiques que compleixin els requisits establerts a l’article 9 del Reglament regulador del citat mercat.

**3. ACREDITACIÓ DELS REQUISITS**

La persona interessada haurà de presentar, juntament amb la sol·licitud (annex 1), una declaració responsable (annex 2), i compromís d’assistència (annex 2) en què manifesti el compliment dels requisits establerts al Reglament regulador del mercat.

Per acreditar el criteris de valoració establerts en el punt 5 d’aquestes bases, s’haurà d’adjuntar:

* Fotografies dels productes, de la parada en el seu conjunt o de qualsevol altre document gràfic o escrit que els acrediti (de la infraestructura, estat de conservació i imatge de la parada en el seu conjunt, de la decoració de la parada i/o del expositors dels productes en concret).
* Per acreditar la formació: certificat del centre formador que acrediti el nombre d’hores.
* Per acreditar l’experiència: certificat dels ajuntaments en què hagi participat indicant el període.
* Responsabilitat social: TC2/RNC i contractes de treball, certificat INSS i INEM.

**4. TERMINI, LLOC I FORMA DE PRESENTACIÓ DE LES SOL·LICITUDS**

Les sol·licituds, juntament amb la resta de la documentació necessària s’han de presentar en el Registre General de l’Ajuntament d’Algaida (ajuntament encarregat de la gestió d’aquesta convocatòria), ubicat en el carrer del Rei, número 6, d’Algaida, de dilluns a divendres entre les 9 a 14 h, i dijous de 16 a 18 h. També es poden remetre per correu electrònic, a l’adreça: oac@ajalgaida.net.

El termini per a la presentació de les sol·licituds serà de 15 dies naturals a partir de l’endemà de la publicació d’aquestes bases en els mitjans establerts a l’efecte.

**5. TIPUS DE PARADES**

Els llocs de venda per adjudicar al mercat «Dissabtes de PAM a PAM» és de 8 parades, distribuïdes en funció del tipus de producte que ofereixen i de la temporalitat en l’exercici de la venda, quedant distribuïdes de la següent manera:

|  |  |  |
| --- | --- | --- |
| **TIPUS DE PRODUCTE AUTORITZAT PER A LA VENDA** | **NOMBRE D’AUTORITZACIONS PER ADJUDICAR** | **TEMPORALITAT DE L’EXERCICI DE LA VENDA** |
| **Grup A1. Producte agroalimentari bàsic:** | **3** |
| Productes agroalimentaris bàsics quotidians que es poden trobar indistintament a qualsevol dels tres mercats municipals que es duen a terme en dies laborals (de dilluns a divendres). Les parades es distribuiran en: una de fruites i verdures, una d’embotits i conserves i una de plantes i flors. | 3 | D’abril de 2018 a març de 2019 (ambdós inclosos) |
| **Grup A2. Producte agroalimentari singular:** | **12** |
| Productes agroalimentaris subjectes, durant tot el procés productiu, a unes condicions que garanteixen als consumidors un producte final individualitzat, de bona qualitat i amb característiques diferencials, tals com: begudes (vi, cervesa, licor, etc.), embotits (sobrassada, camallot, formatges, etc.), altres productes de la terra (oli, mel, confitures, tàperes, galetes d’oli, etc.), o alimentació ecològica, entre d’altres.. | 3 | Abril, maig i juny de 2018 |
| 3 | Juliol, agost i setembre de 2018 |
| 3 | Octubre, novembre i desembre de 2018 |
| 3 | Gener, febrer i març de 2019 |
| **Grup A3. Artesania no alimentaria:** | **12** |
| Productes no alimentaris obtinguts gràcies a la intervenció directe de l'artesà, tals com: objectes de palma, espart, tela, fang, or, plata, etc.; cosmètica natural; bijuteria; entre d’altres. | 3 | Abril, maig i juny de 2018 |
| 3 | Juliol, agost i setembre de 2018 |
| 3 | Octubre, novembre i desembre de 2018 |
| 3 | Gener, febrer i març de 2019 |

L’autorització tindrà la durada prevista en l’article 14 del Reglament regulador del mercat, en funció de les diferents tipologies de producte:

* Grup A1: producte agroalimentari bàsic: ANUAL.
* Grup A2: producte agroalimentari singular: TRIMESTRAL.
* Grup A3: artesania no alimentària: TRIMESTRAL.

**6. LLOCS, DIES I HORARIS DE REALITZACIÓ**

L’àmbit territorial del mercat a cada municipi serà el següent:

* Porreres: plaça de la Vila.
* Algaida: placeta de l’església.
* Montuïri: plaça Major.

El dia de la setmana de realització serà el dissabte i la periodicitat serà setmanal, d’acord amb les especificacions següents:

* A Porreres: primer dissabte de cada mes.
* A Algaida: segon dissabte de cada mes.
* A Montuïri: tercer dissabte de cada mes.
* La resta de dissabtes del mes: no es realitza.

L’activitat de venda en el mercat «Dissabtes de PAM a PAM» es durà a terme entre les 9 i les 13 h del dissabte en cada un dels municipis.

**7. EXERCICI DE VENDA**

L’exercici de venda queda regulat en els articles 16, 17 i 18 del Reglament regulador del mercat, tot destacant:

* Imatge de les parades. L’ ajuntament proveirà a cada lloc de venda del següents elements:
	+ una estructura amb coberta i
	+ una taula vestida amb teles.
* Muntatge i desmuntatge. L’ajuntament es farà càrrec del muntatge i el desmuntatge de les estructures. Indicacions:
* Les parades estaran disponibles per col·locar el producte a partir de les 8 h. A les 9 h s’ha de tenir el producte exposat.
* El producte s’haurà de retirar a partir de les 13 h i s’haurà de finalitzar obligatòriament a les 14 h.
* Només entre les 8 i les 9 h, i entre les 13 i les 14 h, els vehicles dels comerciants podran tenir accés de càrrega i descàrrega. Les operacions s’hauran de fer amb la màxima celeritat possible. Es prohibeix aparcar els vehicles al costat de la parada entre les 9 h i les 13 h.
* En horari d’activitat de venda (de 9 a 13 h) es prohibeix la circulació de tot tipus de vehicles.
* Etiquetatge dels productes. El titular del lloc de venda haurà de:
* Col·locar preus en tots els productes.
* Exhibir la mercaderia únicament en l’interior de la parada adjudicada, sense que puguin exposar-se els productes en l’exterior ni al terra.

Així mateix, el continent per a l’exposició del producte haurà de ser de materials respectuosos amb el medi ambient.

**8. CRITERIS DE VALORACIÓ PER A L’ATORGAMENT DE LES AUTORITZACIONS**

Entres totes les sol·licituds presentades es realitzarà una valoració mitjançant l’avaluació d’una pluralitat de criteris: criteris generals automàtics (màxim 50 punts), criteris específics (màxim 10 punts) i criteris subjectius (màxim 30 punts).

La puntuació màxima que es pot obtenir, per la suma dels valors obtinguts en cada un dels criteris, és de 80 punts per als productes del grup A1, i de 90 punts per als dels grups A2 i A3. Els criteris generals i els subjectius s’aplicaran a tots els grups de productes. Els criteris específics únicament s’aplicaran als tipus de productes dels grups A2 i A3.

Els criteris que es tindran en compte per a la valoració són els següents:

**CRITERIS GENERALS (MAXÍM 50 PUNTS)**

|  |  |  |
| --- | --- | --- |
| **DESCRIPCIÓ** |  | **PUNTUACIÓ** |
| LLOC D’ORIGEN DEL PRODUCTE. Distància del mercat*Màxim: 10 punts* | ≥30Km | 0 |
| 29-20Km | 5 |
| <20Km | 10 |
| SERVEIS*Màxim: 10 punts* | Ús de bosses reciclables | 5 |
| Etiquetatge de productes | 5 |
| FORMACIÓ*Màxim: 10 punts* | 10-20h | 6 |
| >20h | 10 |
| EXPERIÈNCIA*Màxim: 10 punts* | ≥2anys i <5anys | 6 |
| ≥5anys | 10 |
| RESPONSABILITAT SOCIAL*Màxim: 10 punts* | ≥2 treballadors, exclòs l’empresari, amb contracte de treball vigent i una antiguitat mínima de 3 mesos | 4 |
| Situacions d’exclusió social (algun dels treballadors amb discapacitat física o psíquica; procedent d’atur de llarga durada, més de dotze mesos; etc.) | 6 |

**CRITERIS ESPECÍFICS (MAXÍM 10 PUNTS)**

|  |  |  |
| --- | --- | --- |
| **DESCRIPCIÓ** |  | **PUNTUACIÓ** |
| Grup A2PRODUCTES AL MERCAT SETMANAL | Productes amb presència | 0 |
| Productes sense presència | 10 |
| Grup A3CARTA D’ARTESÀMESTRE ARTESÀ | Cap | 0 |
| Carta d’artesà | 5 |
| Mestre artesà | 10 |

**CRITERIS SUBJECTIUS (MAXÍM 30 PUNTS)**

|  |  |  |
| --- | --- | --- |
| **DESCRIPCIÓ** |  | **PUNTUACIÓ** |
| IMATGE DIFERENCIADORA, DE QUALITAT I DE PROXIMITAT AL PÚBLIC | Infraestructura, estat de conservació i imatge de la parada en el seu conjunt | 10 |
| ACTIVITAT COMPLEMENTÀRIA: ELABORACIÓ  | Activitat que mostri *in situ* l’elaboració del producte que es ven | 10 |
| ACTIVITAT COMPLEMENTARIA: TAST | Activitat de tast *in situ* del producte que es ven | 10 |

L’adjudicació de les parades es farà en funció de la puntuació obtinguda, fins arribar al número màxim de parades autoritzades per a cada tipologia de producte, tal com estableix el punt 5 d’aquestes bases.

La comissió avaluadora valorarà cadascuna de les sol·licituds presentades i proposarà l’adjudicació de l’autorització a les que obtinguin major puntuació. En cas d’empat es remetrà a l’ordre de prelació d’entrada de les sol·licituds.

**9. COMISSIÓ AVALUADORA**

La comissió de valoració estarà formada pels mateixos membres de la comissió de seguiment, constituïda el 12 de gener de 2018. Aquests membres són: la Sra. Victoria Garcia Oliver, AODL de l’Ajuntament de Porreres; la Sra. Elvira Salom Abellán, AODL de l’Ajuntament d’Algaida, que actuarà com a secretària, i la Sra. Pilar Cases Romaní, AODL de l’Ajuntament de Montuïri. Tots els membres de la comissió de valoració tindran veu i vot.

La comissió podrà demanar aclariments de les sol·licituds presentades per a una millor comprensió sense que es pugui produir modificació d’aquesta. També podrà demanar assessorament especialitzat quan així ho consideri, en raó del seus especials coneixements tècnics.

**10. VALORACIÓ DE PROPOSTES I ADJUDICACIÓ**

Finalitzat el termini de presentació de sol·licituds, la comissió de valoració es reunirà per comprovar la documentació aportada amb cada sol·licitud.

Si s’observen defectes o omissions esmenables es donarà un termini de 3 dies hàbils per a la seva esmena. La comunicació s’efectuarà mitjançant el correu electrònic que el sol·licitant indiqui en el full de sol·licitud. La manca d’esmena dels defectes o omissions en el termini establert serà causa d’exclusió del procediment.

Conclòs el termini d’esmenes especificat, la comissió de valoració es reunirà per avaluar les sol·licituds en base als criteris de valoració per a la ponderació de les propostes, establerts en el punt 8 d’aquestes bases.

L’òrgan competent per a l’adjudicació de les autoritzacions comunicarà a tots els interessats mitjançant correu electrònic l’adjudicació de la corresponent autorització, i publicarà les citades autoritzacions a les planes web municipals: [www.porreres.cat](http://www.porreres.cat), [www.ajalgaida.net](http://www.ajalgaida.net), i [www.ajmontuiri.net](http://www.ajmontuiri.net), així com en el tauler d’anuncis dels tres municipis.

La persona titular haurà de recollir l’autorització de venda a les dependències municipals (a l’Ajuntament d’Algaida) en el termini màxim de 30 dies des de la notificació de la concessió.

Durant l’exercici de la venda, no caldrà tenir la pertinent autorització exposada, tot i que aquesta, així com tota la documentació a què es refereix en la declaració responsable (annex 2), hauran d’estar a disposició de l’autoritat competent.

Les autoritzacions atorgades pels ajuntaments hauran d’indicar:

* Número d’autorització.
* Les dades de la persona titular, i, en el seu cas, de les persones autoritzades.
* El lloc, els horaris i les dates en què podrà exercir l’activitat.
* Els productes autoritzats per a la venda.
* La durada de l’autorització.

LLISTA D’ESPERA

Si el nombre de sol·licituds supera el d’autoritzacions que es poden concedir, s’obrirà una llista d’espera, pel cas que hi hagi una vacant. Aquest llista s’ordenarà per grups de productes i, dins de cada grup, per ordre decreixent de puntuació obtinguda.

**11. NATURALESA, TRANSMISSIBILITAT, EXTINCIÓ I REVOCACIÓ DE L’AUTORITZACIÓ**

La naturalesa, transmissibilitat, extinció i revocació de les autoritzacions de venda quedaran regulades de conformitat als articles 19, 20 i 21 del Reglament regulador del mercat.

**12. DRETS I OBLIGACIONS DE LES PERSONES TITULARS DE LES AUTORITZACONS**

Els drets i obligacions de les persones titulars de les autoritzacions de venda, queden establerts a l’article 23, del Reglament regulador del mercat.

**13. ALTRES AUTORITZACIONS**

La concessió de l'autorització no eximeix al titular de la mateixa del fet de sol·licitar i obtenir tots els altres permisos o autoritzacions als organismes que tenen competència en matèria de l'activitat realitzada.

**14. ACCEPTACIÓ DE LES BASES**

La participació en aquesta convocatòria implica el coneixement i l’acceptació íntegra per part dels sol·licitants de les presents bases, així com del Reglament regulador del mercat.

Qualsevol cas no previst en aquestes bases serà resolt per la comissió de seguiment constituïda, i d’acord amb que estableix la clàusula cinquena del Conveni de col·laboració entre els tres ajuntaments.

**ANNEX 1. SOL·LICITUD PER A L’EXERCICI DE L’ACTIVITAT DE VENDA NO SEDENTÀRIA EN EL MERCAT «DISSABTES DE PAM A PAM»**

|  |  |  |  |
| --- | --- | --- | --- |
| **Nom de la persona física o jurídica** |  | **DNI/CIF** |  |
| **Nom i llinatges del representant legal** |  | **DNI** |  |
| **Adreça fiscal** |  |
| **Població** |  | **Codi Postal** |  |
| **Telèfon 1** |  | **Telèfon 2** |  |
| **Adreça electrònica** |  |

Assabentat de la convocatòria per a la concessió de l’autorització de llocs venda no sedentària al mercat «Dissabtes de PAM a PAM», als municipis de Porreres, Algaida i Montuïri**, SOL·LICIT:**

*(ÚNICAMENT ES POT PARTICIPAR EN UN DELS SEGUENTS GRUPS. MARCAR EL QUE PROCEDEIXI)*

|  |  |
| --- | --- |
|  | **Un lloc de venda per a producte agroalimentari bàsic (grup A1)** |
|  |  | FRUITES I VERDURES | D’abril de 2018 a març de 2019 (ambdós inclosos) |
|  |  | EMBOTITS, CONSERVES | D’abril de 2018 a març de 2019 (ambdós inclosos) |
|  |  | PLANTES I FLORS | D’abril de 2018 a març de 2019 (ambdós inclosos) |

 *(marcar únicament una casella)*

|  |  |
| --- | --- |
|  | **Un lloc de venda per a producte agroalimentari singular (grup A2)** |
|  |  | Els mesos d’abril, maig i juny de 2018 |
|  |  | Els mesos de juliol, agost i setembre de 2018 |
|  |  | Els mesos d’octubre, novembre i desembre de 2018 |
|  |  | Els mesos de gener, febrer i març de 2019 |

 *(enumerar les caselles de l’1 al 4 (1 més preferent i 4 menys preferent)*

|  |  |
| --- | --- |
|  | **Un lloc de venda per a artesania no alimentaria (grup A3)** |
|  |  | Els mesos d’abril, maig i juny de 2018 |
|  |  | Els mesos de juliol, agost i setembre de 2018 |
|  |  | Els mesos d’octubre, novembre i desembre de 2018 |
|  |  | Els mesos de gener, febrer i març de 2019 |

 *(enumerar les caselles de l’1 al 4 (1 més preferent / 4 menys preferent)*

**BREU DESCRIPCIÓ DEL PRODUCTE I DE L’ACTIVITAT**

|  |
| --- |
|  |

**DECLAR** que vull organitzar alguna activitat, de tast o de mostra d’elaboració de producte en el mercat

**🞎 SI**

 **🞎** Tast

|  |
| --- |
| *Especificar* |

 **🞎** Mostra elaboració

|  |
| --- |
| *Especificar* |

**🞎 NO**

**Data, lloc i signatura**

D’acord amb la Llei 15/99, de 13 de desembre, de protecció de dades de caràcter personal, s’informa a la persona interessada que les dades facilitades seran incloses en el corresponent fitxer automatitzat de l’Ajuntament pel seu tractament informàtic. Així mateix, s’informa de la possibilitat d’exercir els drets d’accés, rectificació, cancel·lació i oposició en els termes inclosos a la legislació vigent, mitjançant escrit presentat en el registre general de l’Ajuntament.

**ANNEX 2. DECLARACIÓ RESPONSABLE PER A L’EXERCICI DE L’ACTIVITAT DE VENDA NO SEDENTÀRIA EN EL MERCAT I COMPROMÍS D’ASSISTÈNCIA «DISSABTES DE PAM A PAM»**

|  |  |  |  |
| --- | --- | --- | --- |
| **Nom de la persona física o jurídica** |  | **DNI/CIF** |  |
| **Nom i llinatges del representant legal** |  | **DNI** |  |
| **Adreça fiscal** |  |
| **Població** |  | **Codi Postal** |  |
| **Telèfon 1** |  | **Telèfon 2** |  |
| **Adreça electrònica** |  |

**DECLAR:**

**☐** Que complesc amb els requisits establerts en el Reglament regulador del mercat itinerant no sedentari «Dissabtes de PAM a PAM», així com amb els que estableixen les presents bases, tant pel que fa al producte que pretenc vendre, com als requisits per raó de l’activitat.

**☐** Que es comercialitzaran únicament els productes del grup indicat a la sol·licitud.

**☐** Que estic en possessió de la documentació acreditativa de l’exercici de l’activitat i complesc amb tots aquells requisits que estableixin les reglamentacions específiques a aplicar als productes que tenc a la venda.

**☐** Que estic donat d’alta de l’IAE en l’epígraf corresponent i al corrent de pagament o d’alta en el cens d’obligats tributaris.

**☐** Que estic d’alta en el règim de la Seguretat Social que correspongui, la persona titular i les persones treballadores que tinc contractades, i estic al corrent de les obligacions de la Seguretat Social.

**☐** Que estic en possessió dels permisos de residència i de treball que estableix la normativa específica vigent *(quan es tracti de nacionals de tercers països).*

**☐** Que totes les persones sòcies treballadores estan adscrites en el mateix règim de la Seguretat Social (General o Especial de treballadors autònoms) d’acord amb el que s’estableixi en els Estatuts socials de la cooperativa *(quan es tracti de cooperatives).*

**☐** Que he contractat una assegurança de responsabilitat (amb rebut de pagament) que cobreix l’activitat segons la normativa vigent.

**☐** Que es mantendrà el compliment dels requisits anteriors durant el termini de vigència de l'autorització.

**DECLAR:**

**☐** Que durant el termini de vigència de l’autorització em **compromet** a l’assistència constant als mercats a cada municipi, d’acord a l’article 22 del Reglament regulador del mercat.

**AUTORITZ:**

Als ajuntaments implicats per fer les comprovacions en relació amb el compliment de les obligacions tributàries i de la Seguretat Social, o a la consulta telemàtica als registres i arxius d’altres administracions i entitats públiques.

**☐ SI ☐ NO**

**Data, lloc i signatura**

D’acord amb la Llei 15/99, de 13 de desembre, de protecció de dades de caràcter personal, s’informa a la persona interessada que les dades facilitades seran incloses en el corresponent fitxer automatitzat de l’Ajuntament pel seu tractament informàtic. Així mateix s’informa de la possibilitat d’exercir els drets d’accés, rectificació, cancel·lació i oposició en els termes inclosos a la legislació vigent, mitjançant escrit presentat en el registre general de l’Ajuntament.